**DĖL ROKIŠKIO RAJONO SAVIVALDYBĖS TERITORIJOJE GYVENANČIŲ VAIKŲ APSKAITOS TVARKOS APRAŠO PATVIRTINIMO**

2019 m. gegužės 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 5 punktu, Lietuvos Respublikos švietimo įstatymo 58 straipsnio 2 dalies 7 punktu, Lietuvos Respublikos Vyriausybės 2012 m. balandžio 25 d. nutarimu Nr. 466 „Dėl savivaldybės teritorijoje gyvenančių vaikų apskaitos tvarkos aprašo patvirtinimo“, Rokiškio rajono savivaldybės taryba

n u s p r e n d ž i a:

 1. Patvirtinti Rokiškio rajono savivaldybės teritorijoje gyvenančių vaikų apskaitos tvarkos

aprašą (pridedama).

 2. Pripažinti netekusiu galios Rokiškio rajono savivaldybės tarybos 2011 m. gruodžio 23

d. sprendimą Nr. TS-16.240 „Dėl Rokiškio rajono savivaldybės teritorijoje gyvenančių nesimokančių vaikų ir mokyklos nelankančių mokinių apskaitos tvarkos aprašo patvirtinimo“

Šis sprendimas per vieną mėnesį gali būti skundžiamas Lietuvos Respublikos administracinių ginčų komisijos Panevėžio apygardos skyriui, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TERITORIJOJE GYVENANČIŲ VAIKŲ APSKAITOS TVARKOS APRAŠO PATVIRTINIMO“ AIŠKINAMASIS RAŠTAS**

2019 m. gegužės 31 d.

Rokiškis

 **Parengto sprendimo projekto tikslai ir uždaviniai.** Sprendimo projekto tikslas ir uždaviniai – patvirtinti Rokiškio rajono savivaldybės teritorijoje gyvenančių vaikų apskaitos tvarkos aprašą, galiojančius teisės aktus.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymo 6 str. 5 p. (savarankiška savivaldybės funkcija yra savivaldybės teritorijoje gyvenančių vaikų iki 16 metų mokymosi pagal privalomas švietimo programas užtikrinimas ), Lietuvos Respublikos švietimo įstatymo 58 str. 2 d. 7 p. (savivaldybės vykdomoji institucija organizuoja ir tvarko savivaldybės teritorijoje gyvenančių vaikų apskaitą).

 **Sprendimo projekto esmė.** Į Nesimokančių vaikų ir mokyklos nelankančių mokinių informacinę sistemą NEMIS būtina įvesti duomenis apie kiekvieną nesimokantį ar mokyklos nelankantį vaiką, nurodant jų nesimokymo priežastis, informacijos pateikimo šaltinį. Tam reikalingas savivaldybės institucijų bendradarbiavimas. Tvarkos apraše ir yra numatytos Švietimo, kultūros ir sporto skyriaus, seniūnijų ir mokyklų funkcijos išaiškinant nesimokančių vaikų nesimokymo ir mokyklos nelankančių mokinių nelankymo priežastis, kaip veiksmingai vykdyti apskaitą.

 **Galimos pasekmės, priėmus siūlomą tarybos sprendimo projektą:**

 **teigiamos** – sprendimu patvirtintas tvarkos aprašas padės užtikrinti Rokiškio rajono savivaldybės teritorijoje gyvenančių 6–16 metų vaikų apskaitą, jų nesimokymo ir mokyklos nelankymo priežasčių nustatymą, kad nebūtų pažeistos vaiko teisės mokytis pagal privalomo švietimo programas;

**neigiamos** – nenumatyta.

**Kokia sprendimo nauda Rokiškio rajono gyventojams** – nenumatoma.

 **Finansavimo šaltiniai ir lėšų poreikis**. Sprendimui įgyvendinti papildomų savivaldybės lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas**. Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Vyriausioji specialistė Jolita Geidanienė